Legal Document

Category: 17

Text:
90. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. 27067 της 1/11 Νοεμ. 1978 (ΦΕΚ Δ΄ 585) Περί της διαδικασίας και του τρόπου εκδόσεως οικοδομικών αδειών και του ελέγχου των ανεγειρομένων οικοδομών. Έχοντες υπ' όψει: 1.Τας διατάξεις της παρ. 3 του άρθρ. 53 του από 17.7.1923 Ν.Δ/τος "περί σχεδίων, πόλεων, κωμών και συνοικισμών του Κράτους και της οικοδομής αυτών", ως αύτη αντικατεστάθη δια της παρ. 2 του άρθρ. 1 του υπ' αριθ. 194/1969 Ν.Δ/τος "περί τροποποιήσεως πολεοδομικών τινών διατάξεων (ΦΕΚ 103Α/31.5.69). 2.Την υπ' αριθ. Ε. 37608/5.11.76 απόφασιν "περί αντικαταστάσεως της υπ' αριθ. Ε. 18241/12.5.76, αποφάσεως "περί τρόπου εκδόσεως οικοδομικών αδειών". 3.Την υπ' αριθ. ΕΔ2/α/04/59/ΦΘ2.1.7/78 (ΦΕΚ 282 Β') απόφασιν «περί μεταβιβάσεως αρμοδιοτήτων Υπουργού Δημ. Έργων εις τον Υφυπουργόν του αυτού Υπουργείου». 4.Την ανάγκην απλουστεύσεως τόσον της διαδικασίας εκδόσεως των οικοδομικών αδειών όσον και του ελέγχου των κατασκευών, αποφασίζομεν: Ι.Έκδοσις αδείας οικοδομικών εργασιών 1.Η άδεια οικοδομικών εργασιών, χορηγείται υπό της αρμοδίας Υπηρεσίας, κατόπιν εγγράφου αιτήσεως του ενδιαφερομένου υποβάλλοντος την μελέτην του εκτελεσθησομένου έργου και τα ακόλουθα δικαιολογητικά: α)Τίτλου ακινήτου (οικοπέδου ή γηπέδου) προκειμένου περί δομήσεως: -εκτός εγκεκριμένου σχεδίου γενικώς -επί οικοπέδων αρτίων κατά παρέκκλισιν κειμένων εντός εγκεκριμένων σχεδίων ή εντός οικισμών προϋφισταμένων του έτους 1923 προς διαπίστωσιν του χρόνου δημιουργίας των. β)Σχέδιον με το διάγραμμα καλύψεως του οικοπέδου και σχηματικήν τομήν του υπό ανέγερσιν ή επέκτασιν του κτιρίου ή του συγκροτήματος κτιρίων υπό κλίμακα 1/100 ή 1/200 εις περιπτώσεις εξαιρετικώς μεγάλων οικοπέδων. Εις το σχέδιον τούτο θα σημειούται η ακριβής μορφή και διαστάσεις του οικοπέδου, και τα σχετικά με την αρτιότητά του στοιχεία, η χρήσις της οικοδομής, οι υπολογισμοί της καλύψεως και του συντελεστού δομήσεως του οικοπέδου, οι πλάγιες και οπίσθιες αποστάσεις της οικοδομής από τα όρια καθώς και το ύψος, ο πραγματοποιούμενος αριθμός ορόφων της οικοδομής, η κατασκευή και χρήσις υπογείων και το πλάτος των προεξοχών. Όπου απαιτείται δικαιολόγησις των ανωτέρω θα αναφέρωνται τα σχετικά άρθρα του ΓΟΚ η εφαρμογή ειδικών εγκυκλίων ή διατάξεων αι αποφάσεις τυχόν παρεκκλίσεων αι άδειαι υφισταμένων κατασκευών εις περίπτωσιν προσθήκης κ.λ.π. γ)Τοπογραφικόν διάγραμμα υπό κλίμακα 1/500, εις το οποίον θα σημειούται το ακριβές σχήμα και η θέσις του οικοπέδου εντός του οικοδομικού τετραγώνου. Εις το σχέδιον τούτο θα εμφαίνωνται η υπό ανέγερσιν οικοδομή και τα τυχόν υπάρχοντα κτίσματα καθώς και τα κτίσματα των ομόρων ιδιοκτησιών, ώστε να δύναται να ελεγχθή η αρτιότης και το οικοδομήσιμον αυτών ή η ανάγκη τακτοποιήσεώς των, οπότε εις την περίπτωσιν αυτήν απαιτείται τοπογραφικόν διάγραμμα υπό κλίμακα 1:200. Εις το ως άνω τοπογραφικόν διάγραμμα θα σημειούται επίσης ο αριθμός και το σχήμα του οικοδομικού τετραγώνου οι περιβάλλοντες τούτο κοινόχρηστοι χώροι (οδοί, πλατείαι), τα ονόματα και τα πλάτη των οδών όπως έχουν διαμορφωθεί ακριβώς καθώς και τα τυχόν υπάρχοντα ρεύματα. Επίσης θ' αναγράφεται ο τρόπος καθορισμού της οικοδομικής ή ρυμοτομικής γραμμής και όπου απαιτείται-εις περίπτωσιν μη διαμορφωμένης και ασαφούς καταστάσεως-θα σημειώνεται ο αριθμός της σχετικής τεχνικής εκθέσεως η οποία θα έχει συνταχθή εκ των προτέρων από την υπηρεσίαν τη αιτήσει των ενδιαφερομένων. Εάν το οικόπεδο παρουσιάζει κλίσιν μεγαλυτέραν του 15% είναι υποχρεωτική η απεικόνισις υψομετρικών καμπυλών εις το τοπογραφικόν διάγραμμα. "Στην περίπτωση υπάρξεως ρέμματος εντός του οικοπέδου ή γηπέδου ή σε ακτίνα 15 μέτρων από τα όρια αυτού, το ως άνω τοπογραφικό διάγραμμα θα εμφανίζει σαφώς το ρέμμα, θα συντάσσεται δε και θα υπογράφεται από τοπογράφο μηχανικό". Τα μέσα στα " " προστέθηκαν ως άνω από την οικ. 24967/5377/13-29 Μαΐου 1981(ΦΕΚ Δ' 292) αποφ. Υπ. Χωροταξίας, Οικισμού και Περιβάλλοντος. δ)Λοιπά απαιτούμενα εκ των διατάξεων δικαιολογητικά ήτοι: "Εγκρισις αρχαιολογικής Υπηρεσίας, Πολιτικής Αεροπορίας, Υπουργείου Βιομηχανίας, ΕΟΤ ή άλλης Αρχής υψόμετρο Δήμου κ.λ.π. Δια περιοχάς εκτός εγκεκριμένου σχεδίου ή οικισμούς υφισταμένους προ του έτους 1923 άνευ εγκεκριμένου σχεδίου απαιτείται σκαρίφημα της ευρυτέρας περιοχής με τας αποστάσεις του γηπέδου από τους πλησιεστέρους οικισμούς, ή λοιπά χαρακτηριστικά σημεία της περιοχής (π.χ. χιλιομετρικοί δείκται, τεχνικά έργα εκκλησίαι κ.λ.π). 2.Η στατική και μηχανολογική μελέτη του έργου, δύνανται να υποβληθούν είτε με την αρχικήν αίτησιν, είτε μετά τον έλεγχον των ανωτέρω δικαιολογητικών και της αρχιτεκτονικής μελέτης. 3.Εις περίπτωσιν υπάρξεως αμφιβολιών όσον αφορά την δυνατότητα εκδόσεως της αδείας προκειμένου περί μεγάλων έργων ή ειδικών κτιρίων δύνανται τα συνοδεύοντα την αίτησιν δικαιολογητικά να περιορίζωνται μόνο εις τα αναφερό(Αντί για τη σελ. 294,411(α) Σελ. 294,411(β) Τεύχος 771-Σελ. 69 Σχέδια Πόλεων 23.Δ.α.90 μενα υπό τα στοιχεία α, β, γ (τίτλους ιδιοκτησίας, διάγραμμα καλύψεως και σχηματική τομή και τοπογραφικόν σχέδιον). 4.Η αρμοδία Τεχνική Υπηρεσία υποχρεούται εντός 30 ημερών από της υποβολής της αιτήσεως να ελέγξη τα υποβληθέντα στοιχεία και να ενημερώση εγγράφως τον ενδιαφερόμενον, σχετικώς με την δυνατότητα εκδόσεως της αιτουμένης αδείας ή σχετικώς με την έλλειψιν στοιχείων του φακέλου. 5.Μετά την υποβολήν υπό των ενδιαφερομένων εις την αρμοδίαν τεχνικήν υπηρεσίαν προς συμπλήρωσιν του φακέλλου όλων των απαιτουμένων δικαιολογητικών και εφ' όσον ταύτα είναι πλήρη και ακριβή η Υπηρεσία υποχρεούται εντός 15 ημερών να προβή εις την έκδοσιν της αδείας ή να ενημερώση εγγράφως τον ενδιαφερόμενον όπως ορίζεται και ανωτέρω. 6.Η αρμοδία τεχνική Υπηρεσία δύνανται να επιφέρη μικράς διορθώσεις της μελέτης δι' ερυθράς μελάνης δια την προσαρμογήν της προς τας ισχυούσας διατάξεις. Η Υπηρεσία δύναται να επιστρέψει την υποβληθείσαν μελέτην εις τον ενδιαφερόμενον όταν αύτη παρουσιάζει ασαφείας ή ελλείψεις μετά τρίμηνον από την εγγραφή ενημέρωση του ενδιαφερομένου και την άπρακτη παρέλευση της προθεσμίας αυτής. Μετά πάροδον δε εξαμήνου υποχρεούται να επιστρέψει αυτήν. 7.Η πληρωμή των φορολογικών θα γίνεται δια των αντιστοίχων σημειωμάτων καταβολής φόρων και εισφορών άνευ προηγουμένης θεωρήσεως αυτών υπό της Υπηρεσίας αλλά με υπογραφή των μελετητών Μηχανικών. Ο έλεγχος αυτών από την Υπηρεσία θα γίνεται προ της χορηγήσεως της αδείας. 8.Η στατική μελέτη με τον κατά περίπτωσιν αντισεισμικόν υπολογισμόν και τα συνοδεύοντα ταύτην διαγράμματα ξυλοτύπων θα υποβάλλωνται πλήρη εις την τεχνικήν Υπηρεσίαν της ευθύνης δια την εφαρμοζομένην μέθοδον ως και δια τας πράξεις υπολογισμού ανηκούσης εις τον μελετητήν. 9.Η ευθύνη δια την ορθότητα των ηλεκτρομηχανολογικών και υδραυλικών μελετών ως και δια την εφαρμογήν αυτών ανήκει εις τον μελετητήν μηχανολόγον και εις τον επιβλέποντα ειδικόν τεχνικόν. 10.Αι εκδιδόμεναι άδειαι καθώς και αι αναθεωρήσεις αυτών κοινοποιούνται εις τον οικείον Δήμον ή Κοινότητα. Σελ. 294,412(β) Τεύχος 771-Σελ. 70 11.Η άδεια οικοδομής πρέπει να θεωρείται εις το οικείον αστυνομικόν τμήμα της περιοχής 10 τουλάχιστον ημέρας προ της ενάρξεως των οικοδομικών εργασιών. Εάν παρέλθουν 30 ημέραι από της θεωρήσεως άνευ ενάρξεως των εργασιών απαιτείται νέα θεώρησις της αδείας. ΙΙ.Ισχύς-Αναθεώρησις αδειών 1.Αι εκδιδόμεναι κατά τα ανωτέρω άδειαι ισχύουν επί τρία έτη εφ' όσον δεν ανακληθούν δ' οιονδήποτε λόγον. Μετά την παρέλευσιν της τριετίας είναι δυνατή η αναθεώρησις της αδείας επί δύο ακόμη έτη. Εις περίπτωσιν τροποποιήσεως των όρων δομήσεως της περιοχής εις την οποίαν ευρίσκεται το οικόπεδον τότε η συνέχισις και αποπεράτωσις της οικοδομής γίνεται με τους όρους δομήσεως του παλαιού καθεστώτος μόνον εάν εις το διάστημα τριετίας από της εκδόσεως της αδείας έχει κατασκευασθεί ολόκληρος ο φέρων οργανισμός του κτιρίου. Εν εναντία περιπτώσει δια το μη κατασκευασθέν τμήμα του φέροντος οργανισμού αναθεωρείται η άδεια με τους νέους όρους δομήσεως. 2.Αναθεώρησις της αδείας εντός του χρονικού διαστήματος ισχύος της τριετίας απαιτείται και επιβάλλεται εις τας κάτωθι περιπτώσεις: α)Εις περίπτωσιν αλλαγής ή παραιτήσεως του επιβλέποντος μηχανικού του έργου ο οποίος προ της αποχωρήσεώς του δέον να υποβάλη λεπτομερή έκθεσιν εις την οποίαν θα εμφαίνεται το στάδιον της εργασίας κατά τον χρόνον της αλλαγής του επιβλέποντος μηχανικού. 23.Δ.α.90 Σχέδια Πόλεων β)Εις περίπτωσιν μερικής ή γενικής τροποποιήσεως της αρχιτεκτονικής ή στατικής μελέτης του έργου. Η αναθεώρησις κατά τα ως άνω της αδείας ισχύει μόνο δια το υπολειπόμενον της τριετίας χρονικόν διάστημα και γίνεται με τους όρους δομήσεως του καθεστώτος που ίσχυε κατά τον χρόνον εκδόσεως της αδείας έστω και αν εν τω μεταξύ έχει αλλάξει το νομικό καθεστώς δομήσεως. Δι' αλλαγήν χρήσεως του κτιρίου και τυχόν αύξησιν συντελεστού δομήσεως πέραν του προβλεπομένου υπό της αδείας εφαρμόζονται οι νέοι όροι δομήσεως. 3.Αναθεώρησις της αδείας δεν απαιτείται όταν πρόκειται: α)Περί εσωτερικών τροποποιήσεων αι οποίαι δεν επιφέρουν αλλαγή χρήσεως του κτιρίου. β)Περί τοπικής σημασίας μεταβολής του φέροντος οργανισμού του κτιρίου. γ)Περί μεταβολής του μήκους των εξωτερικών διαστάσεων του κτιρίου μέχρι 2% εφ' όσον δεν επιφέρει διαφοράς πλέον των 50 κ.μ. εις τον συνολικόν όγκον αυτού. Εις τας περιπτώσεις αυτάς απαιτείται έγκαιρος ενημέρωσις του φακέλου της αδείας με τα τροποποιηθέντα σχέδια. 4.Κατά τας περιπτώσεις αναθεωρήσεως οικοδομικών αδειών αι καταβληθείσαι πάσης φύσεως κρατήσεις εισφοραί κ.λ.π. κατά την έκδοσιν της αρχικής αδείας συμψηφίζονται κατά την έκδοσιν της αναθεωρήσεως. "5.Εις περίπτωσιν διακοπής των εργασιών οικοδομής μη οφειλομένης εις υπαιτιότητα των οικοδομούντων εξ οιουδήποτε λόγου, δύναται να παρατείνεται η ισχύς της οικοδομικής αδείας, δι' όσον χρόνον διεκόπησαν εκ των προηγουμένων λόγων αι εργασίαι. Δια την εξακρίβωσιν της συνδρομής των ανωτέρω λόγων, απαιτείται απόφαση του Υπουργού Χ.Ο.Π. μετά γνώμην της αρμοδίας Πολεοδομικής Αρχής". Η παρ. 5 προστέθηκε ως άνω από την οικ. 10432/8132/24 Μαΐου-12 Ιουν. 1980 (ΦΕΚ Δ' 349) απόφαση Υπουργού Χωρ., Οικ. και Περιβ. (Μετά τη σελ. 294,412(β) Σελ. 294,4121 Τεύχος 771-Σελ. 71 Σχέδια Πόλεων 23.Δ.α.90 23.Δ.α.90 Σχέδια Πόλεων ΙΙΙ.Έλεγχος των ανεγειρομένων οικοδομών 1.Ο ιδιοκτήτης του έργου και ο επιβλέπων μηχανικός οφείλουν να δηλώνουν εγγράφως και 10 ημέρας ενωρίτερον εις την αρμόδιαν τεχνικήν υπηρεσίαν: α)Την έναρξιν των οικοδομικών εργασιών β)Την αποπεράτωσιν του φέροντος οργανισμού του έργου και πληρώσεως αυτού (καρά-γιαπί) και γ)Την περίπτωσιν του έργου (περαιωμένον θεωρείται το έργον και άνευ βαφών ή εσωτερικών τελειωμάτων). δ)Τυχόν διακοπή των οικοδομικών εργασιών δια διάστημα υπερβαίνον τας 30 ημέρας. 2.Κατά την έναρξιν των οικοδομικών εργασιών επιβάλλεται η τοποθέτησις πινακίδος εις το εργοτάξιον και εις εμφανή θέσιν εις την οποίαν θα αναγράφεται ο αριθμός αδείας και η ημερομηνία εκδόσεώς της. Παράλλειψις τοποθετήσεως της πινακίδος υποχρεώνει τα αστυνομικά όργανα καθώς και τας τεχνικάς υπηρεσίας όπως διακόψουν αμέσως τας εργασίας και εφαρμόσουν τας εκ του νόμου επιβαλλομένας κυρώσεις. 3.Ο έλεγχος των οικοδομών διενεργείται υπό της Υπηρεσίας εις οιονδήποτε στάδιον της κατασκευής. Εάν διαπιστωθεί ασυμφωνία μεταξύ των εκτελουμένων εργασιών και των σχεδίων της αδείας σε βαθμό αναθεωρήσεως διακόπτονται αι οικοδομικαί εργασίαι και τίθεται εύλογος προθεσμία εις τον ενδιαφερόμενον δια την αναθεώρησιν της αδείας. Εάν η ασυμφωνία εμπίπτει εις τας περιπτώσεις της παρ. 3 του κεφαλ. ΙΙ τίθεται προθεσμία εις τον ενδιαφερόμενο δια την ενημέρωσιν του φακέλου της αδείας. Εάν η κατά την διενεργουμένην αυτοψίαν διαπιστωθεί ότι η οικοδομή ανεγείρεται κατά παράβασιν των ισχυουσών πολεοδομικών διατάξεων, διακόπτονται αι οικοδομικαί εργασίαι και εφαρμόζονται αι οικείαι περί αυθαιρέτων διατάξεις. 4.Κατά το στάδιον αποπερατώσεως του φέροντος οργανισμού του κτιρίου και συμπληρώσεως αυτού (καρά-γιαπί) γνωστοποιουμένου εις την Υπηρεσίαν κατά τα ανωτέρω διενεργείται αυτοψία και εφ' όσον αι οικοδομικαί εργασίαι είναι σύμφωνοι προς την εγκριθείσαν μελέτην, γίνεται θεώρησις της αδείας της οικοδομής. Η ως άνω θεώρησις αποτελεί απαραίτητον προϋπόθεσιν δια να γίνει δεκτή αίτησις του ενδιαφερομένου προς την ΔΕΗ δια την προεργασίαν παροχής ηλεκτρικού ρεύματος πλην της τελικής συνδέσεως με το δίκτυο. Εφ' όσον εντός ανατρεπτικής προθεσμίας 30 ημερών από της υποβολής της αιτήσεως προς διενέργειαν του ανωτέρω ελέγχου δεν πραγματοποιηθή υπό της Υπηρεσίας αυτοψία, η άδεια θεωρείται δι' ειδικής σφραγίδος και υπογράφεται υπό του αρμοδίου υπαλλήλου, (εις την σφραγίδα αναφέρεται ο αριθμός αιτήσεως και η άπρακτος παρέλευσις της  ανατρεπτικής ως άνω προθεσμίας) και ούτω παρέχεται η δυνατότης υποβολής αιτήσεως προς την ΔΕΗ δια την παροχήν, ηλεκτρικού ρεύματος. 5.Όταν περαιωθεί το έργον γνωστοποιουμένου τούτου εις την Υπηρεσίαν κατά τα ανωτέρω διενεργείται αυτοψία και εφ' όσον αι οικοδομικαί εργασίαι είναι σύμφωναι προς την εγκριθείσαν μελέτην, γίνεται η τελική θεώρησις της αδείας. Η ως άνω θεώρησις αποτελεί απαραίτητον προϋπόθεσιν δια να γίνει δεκτή η αίτησις του ενδιαφερομένου προς την ΔΕΗ δια την τελικήν σύνδεσιν του κτιρίου μετά του δικτύου της ΔΕΗ. Η σύνδεσις του κτιρίου μετά του δικτύου της ΔΕΗ πραγματοποιείται και εις περίπτωσιν κατά την οποίαν εντός ανατρεπτικής προθεσμίας 30 ημερών από της υποβολής αιτήσεως δι' αυτοψίαν και θεώρησιν της αδείας δεν πραγματοποιηθή ο έλεγχος υπό της Υπηρεσίας και εις περίπτωσιν αυτήν τίθεται επί του στελέχους της αδείας η εν προηγουμένη παραγράφω αναφερομένη ειδική σφραγίς. 6.Οι κατά το παρόν κεφάλαιον έλεγχοι γίνονται παρουσία του επιβλέποντος μηχανικού δια της συμπληρώσεως ειδικού εντύπου επί τόπου του εργοταξίου του οποίου αντίγραφον λαμβάνει ούτος. 7.Ο έλεγχος δύναται να πραγματοποιείται και εις το τμήμα της οικοδομής (π.χ. διαμέρισμα, όροφον κ.λ.π.) προς τελικήν σύνδεσιν τούτου μετά του δικτύου της ΔΕΗ εφ' όσον η οικοδομή είναι σύμφωνη ως προς το νόμιμον περιτύπωμα (GABARI). Εις περίπτωσιν διαπιστώσεως παραβάσεως ΓΟΚ εις οικοδομήν όπου υπάρχουν διηρημέναι ιδιοκτησίαι τότε δεν θεωρείται η άδεια δια την διηρημένη ή διηρημένας ιδιοκτησίας εις τας οποίας ανήκει το αυθαίρετον τμήμα. 8.Εις περίπτωσιν διαφωνίας ελέγχοντος και ελεγχομένου αυτή λύεται υπό του Προϊσταμένου της αρμοδίας τεχνικής Υπηρεσίας μετά γνώμην των τμηματαρχών της ως άνω υπηρεσίας. 9.Οικοδομαί περατωθείσαι άνευ των κατά τα ανωτέρω γνωστοποιήσεων υπό των ενδιαφερομένων προς την Υπηρεσίαν εις περίπτωσιν μεταβολής του νομικού καθεστώτος ελέγχονται βάσει των κατά τον χρόνον του ελέγχου ισχυουσών διατάξεων. 10.Δια λοιπάς εργασίας δια τας οποίας απαιτείται άδεια από τας αρμοδίας τεχνικάς υπηρεσίας αύτη θα χορηγείται κατόπιν υποβολής των σχετικών δικαιολογητικών κατά περίπτωσιν. Η αρμοδία τεχνική υπηρεσία διενεργεί αυτοψίαν εις οιονδήποτε στάδιον της εργασίας. IV.Οργάνωσις και αρμοδιότητες τεχνικών Υπηρεσιών. Οι Προϊστάμενοι των αρμοδίων τεχνικών υπηρεσιών εξουσιοδοτούνται όπως: α)Ρυθμίσουν πάσαν λεπτομέρειαν δια την εφαρμογήν της παρούσης. (Αντί για τις σελ. 294,413-294,416) Σελ. 294,413(α) Τεύχος 751-Σελ. 57 Σχέδια Πόλεων 23.Δ.α.90 β)Μεριμνήσουν δια την εξουσιοδότησιν του αναγκαίου αριθμού τεχνικών υπαλλήλων Α' κατηγορίας δια τον έλεγχον των υποβαλλομένων μελετών και υπογραφήν των αδειών καθώς και της σχετικής αλληλογραφίας της προβλεπομένης εις το Κεφαλ. Ι της παρούσης. γ)Ελέγχουν είτε αυτοπροσώπως, είτε δι' αναπληρωτών των την υπό των υπαλλήλων της Υπηρεσίας ακριβή άσκησιν ελέγχου εις τας ανεγειρομένας οικοδομάς. δ)Συστήσουν εις την Υπηρεσίαν αυτών Γραφείον παροχής πληροφοριών προς του ιδιώτας μηχανικούς και το κοινόν σχετικώς με την εφαρμογήν των κειμένων πολεοδομικών διατάξεων. ε)Εφαρμόζουν και παν έτερον μέτρον που θα συνέτεινε εις την περαιτέρω απλούστευσιν της διαδικασίας και μόνον τόσον της εκδόσεως αδειών όσον και τον έλεγχον των οικοδομών. V.Μεταβατικαί διατάξεις και έναρξις ισχύος της παρούσης αποφάσεως. 1.Οικοδομικαί άδειαι εκδοθείσαι μέχρι της ημέρας ενάρξεως ισχύος της παρούσης ισχύουν επί τριετίαν μετρουμένην από της 25.5.76 (ημερομηνίας δημοσιεύσεως της υπ' αριθ. Ε. 18241/12.5.76 αποφάσεως περί τρόπου εκδόσεως οικοδομικών αδειών) ή από της μεταγενεστέρας ημερομηνίας εκδόσεώς των εφαρμοζομένων και δια ταύτας των διατάξεων της παρούσης. 2.Από της ισχύος της παρούσης αντικαθίσταται η υπ' αριθ. Ε. 37608/5.11.1976 απόφασις. 3.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως.